เอกสารหมายเลข................

**สำนักงานทรัพยากรธรรมชาติและสิ่งแวดล้อมจังหวัดอ่างทอง**

**ระเบียบวาระที่ ....... เรื่อง กิจกรรมปลูกต้นไม้ในเดือน กรกฎาคม 2561**

**1. กิจกรรมปลูกต้นไม้เพิ่มพื้นที่สีเขียวจังหวัดอ่างทอง บริเวณบ่อฝังกลบขยะเก่า (Waste to Forest)**

สำนักงานทรัพยากรธรรมชาติและสิ่งแวดล้อมจังหวัดอ่างทอง จะจัดกิจกรรมปลูกต้นไม้เพิ่มพื้นที่สีเขียวจังหวัดอ่างทอง บริเวณบ่อฝังกลบขยะเก่า (Waste to Forest) ที่ได้ดำเนินการฝังกลบปิดหน้าดินเรียบร้อยแล้ว โดยมีวัตถุประสงค์เพื่อเพิ่มพื้นที่สีเขียวในพื้นที่ที่เคยใช้ประโยชน์เป็นบ่อขยะ และปรับปรุงทัศนียภาพให้เกิดความสวยงาม นอกจากนี้ยังเป็นการรณรงค์และส่งเสริมให้หน่วยงานภาครัฐ ภาคเอกชน และประชาชน ร่วมกันปลูกต้นไม้ เพื่อเสริมสร้างความรักความสามัคคี ปลูกฝังจิตสำนึกในการอนุรักษ์ทรัพยากรป่าไม้ให้แก่ประชาชนทุกคนในจังหวัดอ่างทอง

* 1. วันพฤหัสบดีที่ 5 กรกฎาคม 2561 เวลา 09.00 – 11.00 น. ณ บ่อฝังกลบขยะเก่าของเทศบาล
	 ตำบลรำมะสัก อำเภอโพธิ์ทอง จังหวัดอ่างทอง
	2. วันพฤหัสบดีที่ 12 กรกฎาคม 2561 ณ บ่อฝังกลบขยะเก่าของเทศบาลตำบลโพธิ์ทอง

 อำเภอโพธิ์ทอง จังหวัดอ่างทอง

**2. โครงการจิตอาสาร่วมใจ ปลูกต้นไม้ถวายในหลวง เนื่องในโอกาสมหามงคลเฉลิมพระชนมพรรษา 66 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2561 จังหวัดอ่างทอง**

จังหวัดอ่างทอง ได้จัดทำโครงการจิตอาสาร่วมใจ ปลูกต้นไม้ถวายในหลวง เนื่องในโอกาสมหามงคลเฉลิมพระชนมพรรษา 66 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2561 จังหวัดอ่างทอง เพื่อให้จิตอาสาทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น และประชาชนชาวจังหวัดอ่างทอง ทำความดีด้วยหัวใจ โดยร่วมกันปลูกต้นไม้และบำรุงรักษาให้เจริญเติบโต เป็นพื้นที่สีเขียวอย่างยั่งยืน เพื่อเฉลิมพระเกียรติแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร และเป็นการกระตุ้นให้ทุกภาคส่วนมีความรักและความหวงแหนทรัพยากรธรรมชาติ ในวันศุกร์ที่ 27 กรกฎาคม ๒๕60 เวลา 09.30 – 12.00 น. โดยมีพิธีเปิดโครงการฯ ปลูกต้นรวงผึ้ง บริเวณวัดสระเกษ ตำบลไชยภูมิ อำเภอไชโย จังหวัดอ่างทอง และปลูกต้นทองอุไร บริเวณริมถนน 2 ข้างทาง ตั้งแต่บริเวณแยกวัดตาลเจ็ดช่อ ตำบลตลาดกรวด อำเภอเมืองอ่างทอง ถึง บริเวณวัดไชยภูมิ ตำบลไชยภูมิ อำเภอไชโย จังหวัดอ่างทอง ระยะทางประมาณ 25 กิโลเมตร

ทั้งนี้ เพื่อให้การดำเนินการเกิดผลสำเร็จตามวัตถุประสงค์และเป้าหมาย จังหวัดอ่างทองได้มีคำสั่ง ที่ 2149/2561 ลงวันที่ 22 มิถุนายน 2561 ตั้งคณะกรรมการดำเนินงานโครงการจิตอาสาร่วมใจ ปลูกต้นไม้ถวายในหลวง เนื่องใน โอกาสมหามงคลเฉลิมพระชนมพรรษา 66 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2561 จังหวัดอ่างทอง โดยผู้ว่าราชการจังหวัดอ่างทองเป็นประธานกรรมการ รองผู้ว่าราชการจังหวัดทั้งสองท่าน และ รองผู้อำนวยการรักษาความมั่นคงภายในจังหวัดอ่างทอง เป็นรองประธานกรรมการ หัวหน้าหน่วยงานที่เป็นผู้แทนกระทรวงทุกกระทรวง เป็นกรรมการ และ ผู้อำนวยการสำนักงานทรัพยากร ธรรมชาติและสิ่งแวดล้อมจังหวัดอ่างทอง ผู้อำนวยการแขวงทางหลวงชนบทอ่างทอง และผู้อำนวยการโครงการชลประทานอ่างทอง เป็นกรรมการและเลขานุการ ซึ่งกำหนดนัดประชุมในวันที่ 3 กรกฎาคม 2561 เวลา 09.30 -12.00 น. ณ ห้องประชุมป่าโมก ศาลากลางจังหวัดอ่างทอง ชั้น 2

จึงเรียนที่ประชุมเพื่อโปรดทราบและเชิญร่วมเป็นเกียรติในพิธีเปิดและร่วมปลูกต้นไม้ ตามวัน เวลา และสถานที่ดังกล่าว

------------------

เอกสารหมายเลข................

**สำนักงานทรัพยากรธรรมชาติและสิ่งแวดล้อมจังหวัดอ่างทอง**

**ระเบียบวาระที่ ....... เรื่อง รายงานผลการดำเนินงานธนาคารขยะรีไซเคิลจังหวัดอ่างทอง**

ธนาคารขยะรีไซเคิลจังหวัดอ่างทอง ได้เปิดทำการครั้งที่ 3 เมื่อวันพุธที่ 6 มิถุนายน 2561 มีผู้สมัครเป็นสมาชิกใหม่ จำนวน 7 ราย สมาชิกเดิม จำนวน 113 ราย รวมสมาชิกจำนวน 120 รายมีผู้นำขยะรีไซเคิลมาฝาก จำนวน 37 ราย มีขยะรีไซเคิลมาฝาก จำนวน 18 รายการ น้ำหนักรวม 988.70 กิโลกรัม มูลค่า 4,536.87 บาท (สี่พันห้าร้อยสามสิบหกบาทแปดสิบเจ็ดสตางค์) และมีสมาชิกถอนเงิน จำนวน 3 ราย เป็นเงิน 1,400 บาท (หนึ่งพันสี่ร้อยบาทถ้วน) ฝ่ายจัดการธนาคารขยะรีไซเคิลจังหวัดอ่างทอง ประสานงานให้เทศบาลตำบลโพสะ มารับซื้อ ซึ่งขายได้เป็นเงิน จำนวน 5,031.22 บาท (ห้าพันสามสิบเอ็ดบาทยี่สิบสองสตางค์)

ผลกำไรจากการประกอบการธนาคารขยะรีไซเคิลจังหวัดอ่างทอง ประจำเดือนมิถุนายน 2561 เท่ากับ 494.35 บาท (สี่ร้อยเก้าสิบสี่บาทสามสิบห้าสตางค์) และยอดกำไรสะสม เท่ากับ 1,492.81 บาท (หนึ่งพันสี่ร้อยเก้าสิบสองบาทแปดสิบเอ็ดสตางค์)

จึงเรียนที่ประชุมเพื่อโปรดทราบ

-------------------